**“ΚΑΘΙΕΡΩΣΗ ΚΑΙ ΠΡΟΒΟΛΗ ΔΙΕΘΝΩΝ ΘΕΣΜΩΝ ΣΥΓΧΡΟΝΟΥ ΠΟΛΙΤΙΣΜΟΥ ΣΤΗΝ ΑΤΤΙΚΗ”**

Το έργο «Η καθιέρωση και προβολή διεθνών θεσμών σύγχρονου πολιτισμού στην Ατιική» εντάχθηκε στο Επιχειρησιακό Πρόγραμμα «Αττική 2014-2020» με προϋπολογισμό 970.000,00€, χρηματοδότηση από το Ευρωπαϊκό Ταμείο Περιφερειακής Ανάπτυξης και δικαιούχο τo Ίδρυμα Μιχάλη Κακογιάννη.

Το Ίδρυμα Μιχάλης Κακογιάννης (ΙΜΚ) είναι ένας ζωντανός πολιτιστικός οργανισμός στην Αθήνα με δυναμική παρουσία και οι εκδηλώσεις σύγχρονου πολιτισμού του Ιδρύματος αποτελούν πλέον θεσμό για την Περιφέρεια Αττικής. Με την παρούσα πρόταση, το ΙΜΚ στοχεύει στην εξέλιξη, την αναβάθμιση και εμπλουτισμό του θεσμού «Αρχαίο Δράμα: Διεπιστημονικές και Δια-καλλιτεχνικές Προσεγγίσεις», μέσω διοργάνωσης θεατρικών παραστάσεων, εικαστικών γεγονότων, σεμιναρίων, διεθνών forum κ.ά. Παράλληλα στοχεύει στη δημιουργία-καθιέρωση του «Διεθνούς Δικτύου Νεανικών Κινηματογραφικών Φεστιβάλ», όπου στο πλαίσιο υλοποίησης των δράσεων (κυρίως των Διεθνών Συναντήσεων) του θεσμού στοχεύει στη συνένωση των εθνικών πρωτοβουλιών για την κινηματογραφική δημιουργία παιδιών-εφήβων, μέσω διεθνών συναντήσεων, προβολών νέων κινηματογραφιστών, σεμιναρίων, ανάπτυξης διαδικτυακής πλατφόρμας, δημιουργίας Χάρτας Διεθνούς Κινηματογραφικής Κοινότητας Νέων κ.ά. Σε αυτό το πλαίσιο το ΙΜΚ: Στηρίζει δυναμικά τη σύγχρονη αντιμετώπιση του αρχαίου δράματος. Προβάλει τη συνέργεια τέχνης και επιστήμης. Προωθεί την κινηματογραφική παιδεία. Επιβραβεύει την καλλιτεχνική δημιουργία. Προβάλει το έργο νέων κινηματογραφιστών. Δημιουργεί Διεθνή Κινηματογραφική Κοινότητα Νέων.

Η Πράξη αφορά: α) Την εξέλιξη του θεσμού «Αρχαίο Δράμα: Διεπιστημονικές και Δια-καλλιτεχνικές Προσεγγίσεις» για το 2017, 2018 και 2019. Λόγω της φύσης της πράξης, η υλοποίησή της ταυτίζεται με τη λειτουργία της, συνεπώς η εξασφάλιση της λειτουργικότητάς της δεν εξαρτάται από επιπλέον ενέργειες πέρα από εκείνες που διασφαλίζουν την επιτυχή υλοποίηση της. β) Τη δημιουργία-καθιέρωση του θεσμού «Διεθνές Δίκτυο Νεανικών Κινηματογραφικών Φεστιβάλ». Όσον αφορά την υλοποίηση του νέου αυτού θεσμού θα πρέπει να επισημανθεί ότι το ΙΜΚ έχει σημαντική και πολυετή εμπειρία σε ενέργειες που εξασφαλίζουν τη λειτουργικότητα της πράξης, όπως ο επιτυχής σχεδιασμός, τόσο από καλλιτεχνική όσο και από οργανωτική και διοικητική άποψη, η επιλογή κατάλληλης επικοινωνιακής στρατηγικής, προκειμένου να μεγιστοποιηθεί η συμμετοχή του κοινού, ειδικού και γενικού, καθώς και την επίτευξη θετικών επιπτώσεων από την υλοποίηση του συνόλου της Πράξης. Άμεσα αναμένεται να αξιοποιηθεί η Πράξη, καθώς θα προσελκύσει κατά τη διάρκεια υλοποίησης της Έλληνες και ξένους δημιουργούς και μελετητές στην πόλη των Αθηνών, με συνεπακόλουθα και οικονομικά οφέλη για την τοπική κοινωνία. Επίσης ενισχύει την εικόνα της περιοχής ως τόπο διοργάνωσης σημαντικών πολιτιστικών εκδηλώσεων, συγκέντρωσης καλλιτεχνών και νεολαίας. Τέλος, θα διασφαλίσει τη συνέχεια και τη καθιέρωση των θεσμών, που αποτελούν σημαντικό κεφάλαιο για την Αττική.